OzLabs/hebrew-wiki-articles huggingface dataset:
חומת האבל

חומת האבל (ברוסית: Стена скорби) היא אנדרטה המוקדשת לקורבנות הדיכוי הפוליטי. ממוקמת בפארק ליד טבעת הגנים בנפת קראסנוסלסקי במוסקבה.

הרעיון ליצור אנדרטה כזו עלה בשנות ה-60 לאחר ההפרכה של פולחן האישיות של יוסיף סטלין ותחילת תהליך שיקום המדוכאים, אך נשכח אז עד התקנת "אבן סולובצקי" בכיכר לוביאנקה ב-1990.<ref></ref>

האנדרטה נפתחה ב-30 באוקטובר (יום הזיכרון לקורבנות הדיכוי הפוליטי) 2017.

== תיאור האנדרטה ==
האנדרטה עשויה מברונזה ואבן. זהו תבליט גבוה דו צדדי, בגובה 6 מטרים ובאורך 35 מטרים, ועליו מוטבעות דמויות אנושיות רבות חסרות פנים, המסמלות את קנה המידה של הדיכוי. בין הדמויות יש במקומות מסוימים פתחים-דלתות, דרכם יוכל המבקר באנדרטה להרגיש כאילו הם נמצאים במקום המודחק ולהבין את ערכם של חיי אדם. שולי התבליט משני הצדדים מייצגים לוחות שעליהם מגולפת הציווי "זכור" ב-22 שפות. הכיכר מול האנדרטה מרופדת באבנים ממקומות כליאה והוצאות להורג המוניות, מחנות גולאג. הודות לכמה עמודי גרניט עם זרקורים, נוצרת תחושה שנשמות עפות לשמיים, ומעין בליטות מחסום מאלצים את המבקרים ללכת לאנדרטה בדרגות, כאילו יורים. הכיכר ממוסגרת בלוחות גרניט, האנדרטה מוקפת באבנים שלאורכן זורמים מים, סביבה צומחים עצי אשוח והמתחם עצמו משולב בנוף העירוני שמסביב.

== גלריה ==
<gallery mode="packed" heights="150px">
קובץ:Putin - Wall of Grief, 2017 (4).jpg|חניכת האנדרטה
קובץ:Putin - Wall of Grief, 2017 (3).jpg|
קובץ:Wall of Grief - opening ceremony (14).jpg|
</gallery>

==קישורים חיצוניים==

==הערות שוליים==

קטגוריה:מוסקבה: אנדרטאות
קטגוריה:פסלים (יצירות)
הוזה אותך מולי (שיר)

"הוזה אותך מולי" הוא שיר שהוקלט על ידי הזמר הישראלי אייל גולן.<ref name=":1"></ref> הוא יצא לאור בנובמבר 2007, בהוצאת חברת התקליטים ליאם הפקות, כסינגל המוביל מתוך אלבום האולפן האחד-עשר של גולן, הוזה אותך מולי (2008).<ref name=":1" /> את השיר כתב יוסי בן דוד ללחן של קיריאקוס פפדופולוס והפקה מוזיקלית של תמיר צור.<ref name=":1" />

השיר נחשב לאחד משירי החותם של גולן. הוא דורג במקום הראשון במצעד העברי השבועי של רשת ג' במשך ארבעה שבועות.<ref name=":3" /> בפסקול העשור של ערוץ 24 ומאקו שפורסם בשנת 2009, דורג במקום השמיני.<ref></ref> באותה השנה דורג במקום הראשון במצעד שירי אייל גולן, שכלל את מיטב השירים של הזמר לפי דירוג.<ref></ref>

השיר הגיע למקום הראשון במצעד העברי השבועי של רשת ג'.<ref name=":3"></ref>

== רקע וכתיבה ==
השיר נכתב על ידי יוסי בן דוד, הולחן על ידי קיריאקוס פפדופולוס והופק על ידי תמיר צור.<ref name=":1" />

את "הוזה אותך מולי" הוציא אייל גולן כבר בשנת 2007, כחלק מהאלבום, שניים סוכר 4 (2007).<ref></ref> בסמוך ליציאת האלבום עצמו, נאמר כי הדבר יכול להשפיע לרעה על מכירות האלבום שכן, שאר השירים בו לא מצליחים לשחזר את שיר הנושא – דבר שיכול לבוא לידי ביטוי בהמשך. בכתבה שפורסמה בעיתון הארץ נאמר: .

עשור לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-2 מיליון השמעות.<ref></ref>

== וידאו קליפ ==
האודיו הרשמי של השיר פורסם ב-15 באוקטובר 2010.<ref name=":2"></ref> הוא צבר למעלה מארבעה מיליון צפיות.<ref name=":2" />

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!כלל העולם
|נובמבר 2007
|תקליטור
|ליאם
|style="text-align:center;"|<ref name=":1" />
|}

== קישורים חיצוניים ==

== הערות שוליים ==

קטגוריה:שירי 2007
קטגוריה:סינגלים מ-2007
קטגוריה:שירי איל גולן
קטגוריה:שירים בעברית
קטגוריה:שירים שנכתבו על ידי יוסי בן דוד
קטגוריה:שירים שהופקו על ידי תמיר צור
קטגוריה:שירי אהבה בעברית
קטגוריה:שירים על בכי
קטגוריה:שירים על כאב לב
קטגוריה:סינגלים בהוצאת ליאם הפקות
נופר מזרחי

נופר מזרחי היא קצינת משמר הגבול מעוטרת צל"ש המפכ"ל.

מזרחי התגייסה לשירות חובה במשטרה במסגרת משמר הגבול ושירתה כשנה בגזרת חברון. אחרי קורס פקידו חזרה לגזרה ופיקדה על נקודת עיקול 160 בסמוך למערת המכפלה.

במהלך משמרת ב-12 בדצמבר 2012 הותקף שוטר משמר הגבול במחסום עליו פיקדה ומזרחי ביצעה ירי וניטרלה את המחבל. על פעולה זו הוענק לה בשנת 2013 צל"ש המפכ"ל על "הצטיינות בפעילות מבצעית, תוך גילוי יוזמה, נחישות ומקצועיות".

לאחר פעולה זו הועברה מזרחי לשירות בגזרה אחרת מחשש לנקמה. בשנת 2015 סיימה קורס קצונה והמשיכה לשירות קבע במטה יהודה.

==קישורים חיצוניים==
* 
* [https://www.youtube.com/watch?v=iULYAgZTmVQ מבט - לוחמת מג"ב מצטיינת]
* [https://www.gvura.org/a345534-נופר-מזרחי-אחותי-הגיבורה נופר מזרחי, אחות לנשק], בית מורשת והנצחה מג"ב יחידת ההיסטוריה והמחקר

==הערות שוליים==

קטגוריה:שוטרי משמר הגבול
קטגוריה:מעוטרי משטרת ישראל
הלמוט בקר

הלמוט בקר (בגרמנית: Hellmuth Becker, 12 באוגוסט 1902- 28 בפברואר 1953), היה פושע מלחמה, קצין בכיר בוואפן אס אס בדרגת בריגדפיהרר אשר פיקד בין היתר על דיוויזיית האס אס ה-3. נידון למוות והוצא להורג בברית המועצות.

== ביוגרפיה ==
===קריירה מוקדמת===
המלוט בקר נולד בעיירה אלטרופפין בפרובינציית ברנדנבורג, שהשתייכה לאימפריה הגרמנית. בשנת 1920 התגייס לרייכסווהר. שירת במשך 12 שנים והשתחרר בדרגת שטאבס-פלדוובל (מקבילה לרס"ר בצה"ל). בפברואר 1933 התגייס לאס אס והצטרף למפלגה הנאצית. הוא הוצב לשרת ביחידת אס.אס. בעיר גרייפסוואלד, שם שירת ביחד עם הרמן פרייס ווילהלם ביטריך. ביולי 1934 הועלה לדרגת אונטר-שטורמפיהרר - דרגת קצונה הזוטרה ביותר באס.אס. בשנת 1935 הוצב כמפקד פלוגה ביחידת אס.אס. במחנה הריכוז דכאו (עם הזמן תהפוך היחידה לדיוויזיית האס אס ה-3 "טוטנקופף"). בשנת 1938 כמפקד גדוד השתתף בסיפוח אוסטריה ובפלישה לחבל הסודטים.

=== מלחמת העולם השנייה ===
במהלך המערכה בפולין פיקד בקר על גדוד אס.אס. שפעל בעורפה של הארמייה העשירית. באוקטובר 1939 הוקמה דיוויזיית האס אס ה-3 "טוטנקופף". בקר התמנה למפקד גדוד ברגימנט רגלים ה-1 של הדיוויזיה. השתתף במערכה על צרפת. על חלקו במערכה עוטר בשתי הדרגות של צלב הברזל.

בשלבים ראשונים של מבצע ברברוסה פיקד בקר על גדוד הסיור של הדיוויזיה. באוטובר של אותה שנה מונה למפקד הרגימנט ה-3 של הדיוויזיה. במהלך הקרבות על כיס דמיאנסק עלבסיס הרגימנט שלו ויחידות נוספות הקים "כוח בקר" - יחידה שהגנה על הפרוזדור הצר שחיבר בין הכוחות המכותרים לכוח הגרמני העיקרי מחוץ לכיתור. על חלקו בקרבות אלו קיבל את עיטור הצלב הגרמני בזהב. הועלה לדרגת שטנדרטנפיהרר ומונה למפקד הרגימנט ה-6 הממונע של הדיוויזיה. השתתף בקרב חרקוב השלישי ובקרב קורסק. בספטמבר 1943 עוטר בצלב האבירים של צלב הברזל. באוקטובר 1943 נשלח לאיטליה, שם השתתף בהקמת דיוויזיית הפאנצרגרנדיר אס אס ה-16.

ב-13 ביולי 1944 מונה בקר למפקד דיוויזיית האס אס ה-3, ופיקד עליה עד סוף המלחמה. באוקטובר 1944 הועלה לדרגת בריגדפיהרר. בקר קיבל על פעולותיו תוספת עלי אלון לעיטור צלב האבירים של צלב הברזל. יחד עם הדיוויזיה השתתף בקרבות הבלימה בפולין, בקרב אגם בלטון ובקרבות באוסטריה. לאחר כיבוש וינה על ידי הצבא האדום נסוג עם שרידי הדיוויזיה לאוסטריה תחתית. במאי 1945 נכנע לכוחות צבא ארצות הברית. ביום הכניעה היו בשורות הדיוויזיה קצת פחות מ־1000 חיילים ורק שני טנקים שמישים.
=== אחרי מלחמת העולם השנייה ===
בקר נמסר על ידי האמריקאים לברית המועצות. הוא הוחזק בכלא צבאי בעיר פולטבה. בנובמבר 1947, ביחד עם קצינים נוספים של דיוויזיית אס.אס. השלישית נשפט על פשעי מלחמה שביצעו חייליו בשטח ברית המועצות. נמצא אשם ונידון ל־25 שנות מאסר. את עונשו ריצה במחנה עבודה במחוז סברדלובסק. במהלך המאסר ניסה מספר פעמים לארגן שביתות אסירים. לאחר אחד הניסיונות נשפט על ידי בית הדין הצבאי ונמצא אשם בניסיון המרדה. ב-9 בספטמבר 1952 נידון לעונש מוות. גזר הדין בוצע ב־28 בפברואר 1953.
==קישורים חיצוניים==

* [https://www.tracesofwar.com/persons/28304/Becker-Helmuth-SS-Totenkopf-Division.htm ביוגרפיה של הלמוט בקר]

קטגוריה:גנרלים באס אס
קטגוריה:חיילי הרייכסווהר
קטגוריה:מעוטרי צלב הברזל
קטגוריה:אנשי צבא גרמנים בקרב קורסק
קטגוריה:מעוטרי צלב האבירים עם עלי אלון וחרבות
קטגוריה:מעוטרי הצלב הגרמני בזהב
קטגוריה:גרמנים שנשבו במלחמת העולם השנייה
קטגוריה:פושעי מלחמה נאצים שהוצאו להורג
קטגוריה:אישים שהוצאו להורג ברוסיה וברית המועצות
קטגוריה:גרמנים שנולדו ב-1902
קטגוריה:גרמנים שנפטרו ב-1953
דיר קאנון א-נהר

דֵיר קַאנוּן א-נַּהֶר (בערבית: دير قانون النهر, בדיאלקט המקומי המילה קַאנ֫וּּן נהגית אַנ֫וּן) הוא כפר שיעי בדרום לבנון, בנפת צור, מחוז דרום לבנון.

== אטימולוגיה ==
השם דיר (دير) מרמז על כך שבעבר היה במקום זה מנזר. פירוש המילה קאנוּן (قانون) הוא: חוק. המזרחן האנגלי אדוארד הנרי פאלמר שביקר באזור, במאה ה-19, סבר שכוונת השם היא: מנזר השלטון.<ref></ref> הסיומת א-נהר (النهر) התווספה, ככל הנראה, בשל קרבתו לנהר הליטני וכדי להבדיל מהכפר דיר קאנון ראס אל-עין הנמצא אף הוא במחוז דרום לבנון, דרומית מזרחית לצור.

== היסטוריה ==
בתחילת שנות ה-60, של המאה ה-18 ביקר במקום ארנסט רנן וכתב שראה כאן סרקופג מעוטר.<ref></ref>

בשנת 1875, ויקטור גרן מצא שהכפר מאוכלס על ידי 400 מתואלים.<ref></ref> הוא ציין עוד: <ref></ref>

בשנת 1881, בסקר הקרן לחקר מערב פלסטיין (PEF) תואר המקום: <ref></ref>

==קישורים חיצוניים==

== הערות שוליים ==

קטגוריה:מחוז דרום לבנון: יישובים
כארתלי עילית

כארתלי עילית , זֵמוֹ כַּארְתְּלִי או איבריה עילית: ზემო იბერია, זֵמוֹ אִיבֶּרְיָה) הוא השם הפוליטי-גיאוגרפי ההיסטורי של דרום מערב גאורגיה. הוא הכולל את האדמות באגן העליון של נהר הקורה (ממקורותיו של נהר הקורה ועד טאשיסקארי) ואגן נהר הצ'ורו, מה שהופך אותו לתת-אזור של כארתלי רבתי. עד המאה ה-16, כאתלי עילית כלל: סאמצחה, ג'אוואחתי, אֶרוּשֵׁתִי , ארטאני, קוֹלָהּ , קְלַארְגֵּ'תִי , שַׁווְשֶׁתִּי , טָאוֹ וספרי.

במאות השמינית והתשיעית נוצרה באזור זה נסיכות גאורגית שראשיה נשאו בתואר קורופלאטס ולאחר מכן ממלכה. במאות ה-12 וה-13, בתקופת ממלכת גאורגיה, הבעלים הפיאודליים היו משפחות האצולה: תּוֹרֶלִי , גַ'אַקֶלִי ופָּאנַאסְקַרְטֶלִי . במחצית השנייה של המאה ה-15 הוקמה באזור כארתלי עילית אטבאגות סאמצחה (נסיכות עצמאית), שמרכזה הייתה אחלציחה. במאה ה-16 נכבש האזור על ידי העות'מאנים שייסדו בה את יחידה מנהלית בשם איילט צ'ילדיר .

== לקריאה נוספת ==
* איוונה ג'ווחישווילי (1968), ההיסטוריה של האומה הגאורגית ([https://digitallibrary.tsu.ge/book/2021/apr/books/javaxishvili-qartveli-eris-istoria-tomi1.pdf ქართველი ერის ისტორია]), vol. 2. האוניברסיטה הממלכתית של טביליסי, 
* דוד מוּסְחֶלִּישְׁוְוִילִי (1979), האנציקלופדיה הגאורגית סובייטית , כרך. 4, עמ' 511. טביליסי, 

==הערות שוליים==

קטגוריה:טריטוריות היסטוריות
קטגוריה:כארתלי
קטגוריה:גאורגיה: מחוזות היסטוריים
Dreamers

"Dreamers" (בעברית: "חולמים") הוא סינגל של הזמר הדרום קוריאני ג'ונגקוק מ-BTS. השיר הוא חלק מה של מונדיאל 2022 ופורסם ב-20 בנובמבר, בתאריך שבו התקיים טקס הפתיחה של המונדיאל.

== הופעות חיות ופרסום ==
ב-19 בנובמבר, הסוכנות של ג'ונגקוק, ביג היט מיוזיק, הודיעה באמצעות על השתתפותו בטקס הפתיחה. למחרת, חשבון הטוויטר הרשמי של פיפ"א שיתף טיזר של הזמר על הופעתו הקרובה. בהופעה עצמה הופיע ג'ונגקוק יחד עם רקדנים לבוש בחליפה שחורה, ואליו הצטרף מאוחר יותר לבוש בבגדים קטאריים.

== קליפ ==
ב-22 בנובמבר פורסם קליפ לגרסת פאהד אל קובאיסי בערוץ היוטיוב של פיפ"א.

== מיקומי שיא ==

== נתוני מכירות ותארים ==
{| class="wikitable sortable" style="text-align:center;"
|+
!מקום
!תארים
!מכירות
|-
! (Pro-Música)
|20x20 פיקסליםזהב
|20,000
|-
| colspan="3" | <small>נתוני מכירות + סטרימינג מבוססים על התואר בלבד.</small>
|}

==קישורים חיצוניים==

* 

קטגוריה:שירי 2022
קטגוריה:סינגלים מ-2022
קטגוריה:מונדיאל 2022
קטגוריה:שירי ג'ונגקוק
קטגוריה:שירים באנגלית
קטגוריה:שירים שהופקו על ידי רדוואן
אנתוני פטרסון

אנתוני פטרסון (באנגלית: Anthony Patterson; נולד ב-10 במאי 2000 בנורת' שילדס שבאנגליה) הוא כדורגלן אנגלי המשחק בעמדת השוער בקבוצת סנדרלנד מהפוטבול ליג צ'מפיונשיפ.

== קריירת מועדונים ==
פטרסון גדל במחלקת הנוער של סנדרלנד. ב-10 בנובמבר 2020 ערך את הופעת הבכורה שלו בקבוצה הבוגרת של המועדון, בהפסד 2-1 לפליטווד טאון במסגרת פרס הפוטבול ליג. הוא החל לשחק עם המועדון בפוטבול ליג הראשונה, ובהמשך הושאל לנוטס קאונטי מהנשיונל ליג. בהמשך חזר לשחק עם סנדרלנד בפוטבול ליג הראשונה, ובתום עונת העפיל עם המועדון לפוטבול ליג צ'מפיונשיפ. ב-31 ביולי 2022 ערך את הופעת הבכורה שלו בפוטבול ליג צ'מפיונשיפ, בתיקו 1-1 נגד קובנטרי סיטי במסגרת המחזור הראשון לעונת 2022/2023.

== קריירה בינלאומית ==
פטרסון הוא חלק מסגל נבחרת אנגליה עד גיל 21.

== קישורים חיצוניים ==

קטגוריה:כדורגלנים אנגלים
קטגוריה:שוערי כדורגל אנגלים
קטגוריה:כדורגלני סנדרלנד
קטגוריה:כדורגלני נוטס קאונטי
קטגוריה:אנגלים שנולדו ב-2000
סמי שמודיקס

סמואל ג'וזף שמודיקס (באנגלית: Samuel Joseph Szmodics; נולד ב-24 בספטמבר 1995 בקולצ'סטר שבאנגליה) הוא כדורגלן אנגלי-אירי המשחק בעמדת הקשר ההתקפי בקבוצת בלקברן רוברס מהפוטבול ליג צ'מפיונשיפ.

== קריירת מועדונים ==
שמודיקס גדל במחלקת הנוער של קולצ'סטר יונייטד. הוא ערך 142 הופעות ליגה במדי הקבוצה הבוגרת של המועדון במסגרת הפוטבול ליג הראשונה והפוטבול ליג השנייה, בהן הבקיע 35 שערים. ב-30 באוקטובר 2015 הושאל למשך חודש לבריינטרי טאון מהנשיונל ליג, במדיה ערך שלוש הופעות ליגה והבקיע שני שערים.

ב-28 ביוני 2019 חתם שמודיקס על חוזה לשלוש שנים בבריסטול סיטי מהפוטבול ליג צ'מפיונשיפ. ב-13 באוגוסט ערך את הופעת הבכורה שלו במועדון, בהפסד לקווינס פארק ריינג'רס במסגרת גביע הפוטבול ליג. ב-21 בספטמבר ערך את הופעת הבכורה שלו בליגה, בתיקו 0-0 נגד סוונסי סיטי במסגרת המחזור השמיני לעונת 2019/2020. בסך הכל ערך שלוש הופעות ליגה במדי המועדון.

ב-16 בינואר 2020 הושאל שמודיקס למשך חצי עונה לפיטרבורו יונייטד מהפוטבול ליג הראשונה. ב-8 בספטמבר חתם על חוזה קבוע לארבע שנים במועדון. הוא ערך 89 הופעות ליגה במדי המועדון במסגרת הפוטבול ליג צ'מפיונשיפ והפוטבול ליג הראשונה, בהן הבקיע 25 שערים.

ב-1 באוגוסט 2022 חתם שמודיקס על חוזה לשלוש שנים בבלקברן רוברס מהפוטבול ליג צ'מפיונשיפ. ב-6 באוגוסט ערך את הופעת הבכורה שלו במועדון, בניצחון 3-0 על סוונסי סיטי במסגרת המחזור השני בליגה לעונת 2022/2023. במשחק זה הבקיע את שער הבכורה שלו במועדון. בעונתו הראשונה במועדון ערך 34 הופעות ליגה, בהן הבקיע חמישה שערים.

== קישורים חיצוניים ==

== הערות שוליים ==

קטגוריה:כדורגלנים אנגלים
קטגוריה:קשרי כדורגל אנגלים
קטגוריה:כדורגלנים אירים
קטגוריה:קשרי כדורגל אירים
קטגוריה:כדורגלני קולצ'סטר יונייטד
קטגוריה:כדורגלני בריסטול סיטי
קטגוריה:כדורגלני פיטרבורו יונייטד
קטגוריה:כדורגלני בלקברן רוברס
קטגוריה:אנגלים שנולדו ב-1995
קטגוריה:אירים שנולדו ב-1995
ג'ונתן רואו

ג'ונתן דייוויד הנרי רואו (באנגלית: Jonathan David Henry Rowe; נולד ב-30 באפריל 2003 באנגליה) הוא כדורגלן אנגלי המשחק בעמדת קשר הכנף בקבוצת מארסיי בהשאלה מנוריץ' סיטי מהפוטבול ליג צ'מפיונשיפ.

== קריירת מועדונים ==
רואו גדל במחלקות הנוער של AFC ומבלי ונוריץ' סיטי. ב-28 בדצמבר 2021 ערך רואו את הופעת הבכורה שלו בקבוצה הבוגרת של המועדון, בהפסד 3-0 לקריסטל פאלאס במסגרת המחזור ה-20 בפרמייר ליג לעונת 2021/2022. הוא ערך 13 הופעות ליגה בעונה זו, בסיומה נשרה נוריץ' סיטי לפוטבול ליג צ'מפיונשיפ.

== קריירה בינלאומית ==
רואו הוא חלק מסגל נבחרת אנגליה עד גיל 21.

== קישורים חיצוניים ==

קטגוריה:כדורגלנים אנגלים
קטגוריה:קשרי כדורגל אנגלים
קטגוריה:כדורגלני נוריץ' סיטי
קטגוריה:אנגלים שנולדו ב-2003
פרס רובינליכט

פרס רובינליכט (בכתיב יידי: רובינליכט־פּריז) הוא פרס ליוצרים ולחוקרים ביידיש שנוסד ב-1977 ע"ש המשורר היידי לייב רובינליכט (1899, ורשה – 1985, תל אביב) ואשתו אנה.

==זוכי הפרס==

==הערות שוליים==

*
קטגוריה:יידיש
רובינליכט
קנקישי איווסווה

קנקישי איווסווה (באנגלית: Kenkichi Iwasawa; ביפנית: 岩澤 健吉; 11 בספטמבר 1917 – 26 באוקטובר 1998) היה פרופסור ומתמטיקאי יפני הידוע בשל תרומותיו הרבות לתחום המחקר תורת המספרים האלגברית.

== ביוגרפיה ==

קנקישי נולד ב־1917 בכפר קטן ליד העיר קיריו שביפן. את השכלתו היסודית השלים שם, אך בגיל תיכון עבר ללמוד בתיכון לבנים "מושאשי; 武蔵高等学校 中学校") בטוקיו. בין השנים 1937 ל-1940 השלים איווסווה את התואר הראשון שלו במתמטיקה באוניברסיטת טוקיו, ומיד לאחר השלמת התואר המשיך לתארים מתקדמים בתחום, עד אשר קיבל את התואר "דוקטור למדעים" במתמטיקה בשנת 1945. באותה שנה, חלה בדלקת קרום הראות ולא חזר לתפקידו עד אפריל 1947.

בין השנים 1949 עד 1955 כיהן כפרופסור באוניברסיטה ולימד סטודנטים לתואר ראשון את תורת המספרים. בשנת 1950 הייתה פריצת הדרך המשמעותית הראשונה של איווסווה, בה הוזמן להרצות בכנס בקמבריידג', מסצ'וסטס שבארצות הברית על חקר פונקציות זטא של דדקינד באמצעות תכונות של אדלים. בין 1952 ל-1967 בילה כחוקר במכון הטכנולוגי של מסצ'סטס, ומשנת 1967 עד פרישתו בשנת 1986 שימש כפרופסור באוניברסיטת פרינסטון.

==קישורים חיצוניים==

קטגוריה:מתמטיקאים יפנים
קטגוריה:בוגרי אוניברסיטת טוקיו
קטגוריה:סגל אוניברסיטת פרינסטון
HawkEye 360

HawkEye 360 - חברה שמספקת מידע על בסיס ניתוח נתונים שמתקבלים מלוויינים בבעלותה. החברה נוסדה בשנת 2015 בווירג'יניה. מאז יסודה היא שיגרה מספר מערכות לוויינים.

==היסטוריה==
החברה הוקמה בשנת 2015 במטרה לספק מידע ללקוחות תוך שימוש בשיטות מודיעין אותות. היא קיבלה מימון ראשוני ובשנת 2016 החלה בתכנון מערכת לוויינים ראשונה. צוות החברה כולל יוצאי הסוכנות הלאומית למודיעין חזותי וגאוגרפי, חיל האוויר של ארצות הברית וגופי ביון נוספים.

בדצמבר 2018 שוגרה מערכת לוויינים ראשונה. באפריל 2019 שוחרר מוצר ראשון של הבחרה שמאפשר לזהות ולמקם אותות רדיו. באוקטובר 2019 שוחררה גרסה מתקדמת של המוצר.

בדצמבר 2019 משרד הסיור הלאומי חתם על חוזה עם החברה. בהמשך של אותה שנה החברה קיבלה מרשות התקשורת הפדרלית אישור עקרוני לשיגור עד 80 לוויינים 

טכנולוגיית החברה מבוססת על מערכת של לשלישית לוויינים שמסוגלים לזהות מיקום שידור ובהמשך לנתח אותו. הדבר מאפשר בין היתר לגלות מיקום מדויק של אוניות גם כאשר מערכת זיהוי אוטומטי לא מופעלת. כמו כן הדבר משפר יכולת צוותי הצלה למצוא את הניצולים ונהדרים.

==תיאור לוויינים==
לווייני החברה מתוכננים על ידי עובדי החברה. זה לוויינים במשקל של כ-30 ק,ג המתוכננים לפעילות במשך 3 שנים. הם מצוידים במדחף לשמירה על נתוני מסלול היחסי בין 3 לווייני של המערכת.

==רשימת שיגורים==
{| class="wikitable sortable "
|- bgcolor="#ccfccf" align="center"
| תאריך שיגור|| אתר שיגור/משגר ||לוויינים
|-
| 3 בדצמבר 2018||נמל החלל קייפ קנוורלפאלקון 9 || Hawk Pathfinder 
|-
| 24 בינואר 2021|| נמל החלל קייפ קנוורל פאלקון 9 || Hawk 2 
|-
| 30 ביוני 2021|| נמל החלל קייפ קנוורל פאלקון 9 || Hawk 3 
|-
| 1 באפריל 2022|| נמל החלל קייפ קנוורל פאלקון 9 || Hawk 4 
|-
| 25 במאי 2022|| נמל החלל קייפ קנוורל פאלקון 9 || Hawk 5 
|-
| 24 בינואר 2023|| רוקט לאב - מתחם שיגורים 1אלקטרון || Hawk 6 
|-
| 15 באפריל 2023|| נמל החלל קייפ קנוורל פאלקון 9 || Hawk 7 
|}

הערה:כל שיגור כולל 3 לוויינים.

==קישורים חיצוניים==

* [https://space.skyrocket.de/doc_sdat/hawk-2a.htm רשימת שיגורים]
* [https://www.armadainternational.com/2021/07/space-sigint/ מידע על הטכנולוגיה]

==הערות שוליים==

קטגוריה:חברות אמריקאיות
יוסף פון זוננפלס

יוסף פון זוננפלס (בגרמנית: Joseph Freiherr von Sonnenfels, 1732–25 באפריל 1817) היה משפטן וסופר אוסטרי וגרמני, יהודי מומר. ממנהיגי תנועת האילומינטי באוסטריה, וחבר קרוב של מוצרט.

== ביוגרפיה ==
נולד בניקלשבורג שבמוראביה בשנת 1732. הוא היה בנו של פרלין ליפמן (1705–1768), ונכדו של הרב יחיאל מיכל חסיד רבה של ברלין ורבה הראשי של מרקיזות ברנדנבורג. ליפמן ושלושת ילדיו, וללא אשתו, המירו את דתם לנצרות קתולית בין השנים 1735–1741. עם התנצרותו אימץ האב את השם אלויס וינר, ולאחר שקיבל תואר אצולה נקרא אלויס פון זוננפלס. יוסף, שהוטבל בילדותו המוקדמת, קיבל את השכלתו היסודית בגימנסיה של עיר הולדתו ניקלשבורג, ולאחר מכן למד פילוסופיה באוניברסיטת וינה. ב-1749 הצטרף לחיל הרגלים האוסטרו-הונגרי והתקדם לדרגת רב-טוראי. עם שחרורו מהצבא בשנת 1754, החל בלימודי משפטים באוניברסיטת וינה. מ-1761 עד 1763 כיהן כמזכיר משמר הקיסר האוסטרי. ב-1763 מונה לפרופסור למדע המדינה באוניברסיטת וינה, ושימש גם כרקטור באוניברסיטה. בשנת 1779, הוא קיבל את התואר "Wirklicher Hofrath", וב-1810 נבחר לנשיא האקדמיה לאמנויות יפות בווינה, תפקיד שבו כיהן עד מותו.

מ-1765 עד 1767 ומ-1769 עד 1775 היה זוננפלס עורך כתב העת "Der Mann ohne Vorurtheil", שבו הגן על הנטיות הליברליות בספרות. ב-1776 פרסם חיבור שקרא לביטול עונשי גוף ועינויים באוסטריה. בשנת 1817 נבחר זוננפלס לחבר החברה הפילוסופית האמריקאית בפילדלפיה.

פון זוננפלס היה ידידו של משה מנדלסון והיה עמו בקשר מכתבים.

==קישורים חיצוניים==

* 
* 
* [https://spotlight.anumuseum.org.il/austria/person/sonnenfels-joseph-von-1732-1817/ יוסף פון זוננפלס] באתר אנו – מוזיאון העם היהודי
* 

== הערות שוליים ==

קטגוריה:יהודים מומרים אוסטרים
קטגוריה:חברי האילומינטי
קטגוריה:משפטנים אוסטרים
קטגוריה:סופרים אוסטרים
קטגוריה:ילידי 1732
קטגוריה:נפטרים ב-1817
קטגוריה:אצולה יהודית אוסטרית
קטגוריה:בוגרי אוניברסיטת וינה
פרויקט 2025

ממוזער
פרויקט 2025 (באנגלית: Project 2025) היא תוכנית שפותחה במטרה לעצב מחדש את הרשות המבצעת של הממשל הפדרלי האמריקני במקרה של ניצחון של דונלד טראמפ בבחירות לנשיאות ארצות הברית ב-2024.<ref></ref><ref></ref> התוכנית מציעה לבצע שינויים נרחבים בממשל האמריקני, ובמיוחד במדיניות הכלכלית והחברתית ובתפקיד הממשל הפדרלי והסוכנויות הפדרליות. התוכנית המורחבת פורסמה באתר האינטרנט project2025.org. 

== פיתוח התוכנית ==
התוכנית פותחה בשנת 2022 על ידי ארגונים שמרניים, ובראשם קרן Heritage, יחד עם כ-80 שותפים כולל הארגון השמרני Turning Point USA בראשותו של צ'רלי קירק. בנוסף מעורבים בפיתוח התוכנית גם ראש הסגל לשעבר של טראמפ, מארק מדוז, והיועץ הבכיר של טראמפ לשעבר סטיבן מילר.<ref></ref><ref name="Allen & VandeHei 2023"></ref>

לרבים מהגורמים שמעורבים בפיתוח התוכנית יש קשרים הדוקים עם המועמד לנשיאות דונלד טראמפ וקמפיין הנשיאות של טראמפ לשנת 2024.<ref name="Doyle 2023"></ref>

== תכנים עיקריים ==

=== הקטנת כוחן של רשויות פדרליות ===
התוכנית מציעה לקצץ במימון של משרד המשפטים האמריקני, לפרק את ה-FBI ואת המחלקה לביטחון המולדת של ארצות הברית ולסגור את משרדי החינוך הפדרליים על מנת להעביר את האחריות על תחום החינוך למדינות השונות.<ref name="Stone 2023"></ref>

=== המרת תפקידים מקצועיים במינויים פוליטיים ===
התוכנית כוללת גיוס של עשרות אלפי שמרנים נאמנים לטראמפ שיחליפו כ-50 אלף מעובדי הממשל הפדרלי בוושינגטון די. סי.<ref></ref>

=== מדיניות ===
הפרויקט קורא לממשלה לדחות באופן מפורש הפלות כשירות בריאות ולבטל את הכיסוי של חוק טיפול בר השגה על אמצעי מניעה לשעת חירום. הפרויקט מבקש להחדיר לממשלה אלמנטים של נצרות וכתוצאה ישירה מכך להסיר הגנות משפטיות מפני אפליה על בסיס נטייה מינית וזהות מגדרית, והפסקת מדיניות של גיוון, שיוויון והכללה (DEI) על בסיס גזע, נטייה מינית ומין.

בנוסף, על פי התוכנית כל מי שהורשע בשל מעורבותם באירועי ההסתערות על הקפיטול בינואר 2021 יקבלו חנינה. התוכנית חותרת להביא לסיום מיידי של מלחמת אוקראינה–רוסיה, להוציא אל מחוץ לחוק את תעשיית הפורנוגרפיה האמריקנית,<ref name="Pengelly 2023"></ref> והיא חותרת להביא לסיום את האסטרטגיות של הממשל להביא להפחתה בפליטת גזי החממה ובמקום זאת לעודד שימוש בדלקים מאובנים.<ref></ref>

== ראו גם ==
* הבחירות לנשיאות ארצות הברית 2024

== קישורים חיצוניים ==

* 

==הערות שוליים==

קטגוריה:2025 בארצות הברית
קטגוריה:דונלד טראמפ
קטגוריה:בחירות 2024
קבוצת דובים

קבוצת דובים הוא פסל ברונזה מאת פול מנשיפ (Paul Manship) . הפסל מתאר קבוצה של שלושה דובים מוצבים על בסיס מעוגל דמוי סלעים.

גובה של הפסל הוא 88 אינץ' (2.24 מטרים), מידות הבסיס הם 72 אינץ' על 56 אינץ' (1.83 מטר על 1.42 מטר). משקלו של הפסל 1,500 פאונד (680.4 ק"ג).

כמו רבים מפסלי החיות של פול מנשיפ, הפסל בעל בצורה מופשטת, עם מספיק פרטים כדי ללכוד את אופי הייחודי של שלושת הדובים. סגנונו של הפסל התפתח ממחקריו שעשה פול מנשיפ על אמנות של יוון הקדם-קלאסית, אירופה של ימי הביניים ומזרח אסיה.

פסל נוצק בשנת 1933 ונמצא באוסף של מוזיאון המטרופוליטן לאמנות.

בנוסף, בשנת 1933, פול מנשיפ עיצב שלושה דובים כדמויות בודדות, בגרסה קטנה, עבור שער הזיכרון של פול ג'יי רייני בגן החיות ברונקס. בשנת 1939, הוא שינה את מיקום הדמויות כך שיפנו קדימה - הדוב היושב משמאל, הדוב העומד במרכז והדוב ההולך מימין.

בשנת 1960, נוצק העתק השני של הפסל ועמד כמשלושים שנה בשטח ביתו של פול מנשיפ ליד גלוסטר, מסצ'וסטס.

ב-11 באוקטובר 1990 הפסל הועבר ועוצב בגן שעשועים על שם פט הופמן פרידמן, בסנטרל פארק, בפינת השדרה החמישית ורחוב 79. הפסל הוא תרומה של סמואל נ. פרידמן לזכר אשתו, פט.

הגרסה הקטנה יותר של היצירה מוצגת משנת 1952 באחד החלקים של שערי אוסבורן של כנסיית וויליאם שבסנטרל פארק.

העתק הנוסף של היצירה מוצג משנת 2008 בגני קומפטון, בבנטונוויל, ארקנסו.

כמו כן, ב-2001 הוצב העתק של הפסל בגן החיות התנ"כי בירושלים כתרומה של סמואל נ. פרידמן.

==גלריה==
<gallery mode="packed" heights="200">
קובץ:Bears Paul Manship Jerusalem Biblical Zoo.jpg|פסל קבוצת דובים בגן החיות התנ"כי בירושלים
קובץ:Rainey Memorial Gate Bears (4372261964).jpg|שלושה דובים כדמויות בודדות, בגרסה קטנה, על שער הזיכרון של פול ג'יי רייני בגן החיות ברונקס
</gallery>

== קישורים חיצוניים ==

== הערות שוליים ==

קטגוריה:סנטרל פארק
קטגוריה:מנהטן: פסלים
קטגוריה:גן החיות התנ"כי
סמאז'ני סיר

סמאז'ני סיר כלומר גבינה מטוגנת (בצ'כית: Smažený sýr; או בסלובקית: Vyprážaný syr שניהם משמעותם "גבינה מטוגנת") הוא מאכל המבוסס על גבינה צ'כית וסלובקית.<ref name="Kraig Sen 2013 p. 109"></ref>

== מאפיינים ==
הגבינה המטוגנת נצרכת באופן נרחב בשתי מדינות צ'כוסלובקיה לשעבר. זהו מאכל רחוב נפוץ בשתי המדינות<ref name="Kraig Sen 2013 p. 109" /> והוא פופולרי בקרב תלמידים בתור מצרך זול בקנטינות של בתי הספר.
גבינת [[גרוייר/שווייצרית מטוגנת, מוגשת עם רוטב טרטר וסלט בצד]]
פרוסת הגבינה בערך 1.5 ס"מ עובי מצופה תחילה עם קמח, ביצה ופירורי לחם ולאחר מכן מטוגנת במחבת או בסיר טיגון עמוק. היא מוגשת בדרך כלל עם רוטב טרטר או מיונז,<ref name="Kraig Sen 2013 p. 109" /> ולעיתים קרובות מוגשת בליווי לחם ותפוחי אדמה (טוגנים או תפוחי אדמה מבושלים).

== סוגים ==
הגבינה הנפוצה ביותר למטרה זו היא אדם. ניתן להשתמש גם בגאודה ובאמנטל (במיוחד במסעדות הטובות יותר). כאשר משתמשים בגבינת הרמלין (Hermelín - השם שאול בצ'כית עבור הרמין קרוב משפחה של סמור קטן שפרוותו הופכת לבנה בחורף, הגבינה היא חיקוי צ'כי של הקממבר), גבינת ניבה או אולומואוצקי טברוז'ק, המנה כבר לא נקראת סמאז'ני סיר בשימוש בגבינות אלה, אלא Smažený Hermelín / Smažená Niva / Smažené Tvarůžky.

המאכל דומה לקארוצה האיטלקי ממוצרלה. ניתן להכין את המנה גם עם פרוסה דקה של שינקן המוחדרת בין שתי פרוסות גבינה; בחנויות המזון המהיר הצ'כיות, המנה מוגשת לרוב בצורה של כריך, שדומה מעט ללחמניית המבורגר.

== לקריאה נוספת ==
* גבינה מטוגנת
* רשימה של מאכלי רחוב
==קישורים חיצוניים==

== הערות שוליים ==

קטגוריה:אוכל רחוב
קטגוריה:טיגון עמוק
קטגוריה:המטבח הצ'כי
קטגוריה:מאכלי גבינה
קטגוריה:סלובקיה
ארל (תואר אצולה)

דיוקן של תומאס פרמור, הארל הראשון מפומפרט, לבוש בגלימה של בעל תואר אצולה (peerage) בריטי.
ארל (באנגלית: Earl)<ref></ref> היא תואר אצולה בבריטניה. מקור התואר הוא במילה האנגלית הישנה , "אדם ממוצא אצילי או אציל בדרגתו".<ref></ref> המילה קשורה לצורה הנורדית העתיקה jarl, ומשמעותה "ראש שבט", במיוחד כזה שנקבע לשלוט בטריטוריה במקום מלך. לאחר הכיבוש הנורמני של אנגליה, הפך התואר "ארל" למקבילה של הרוזן. באנגליה המוקדמת משמעותו הייתה דומה יותר לדוכס. בסקוטלנד הוטמע המושג "מורמר", mormaer). שמות חלופיים לדרגה המקבילה ל"ארל" או ל"רוזן" במבנה האצולה משמשים במדינות אחרות, כמו הקזוקו (伯爵) בתקופת הקיסרות היפנית שלאחר הרסטורציה של מייג'י.

בבריטניה המודרנית, ארל הוא תואר אצולה (peerage) המדורג מתחת למרקיז ומעל לוויקונט.<ref name="ShorterOxfordEnglishDictionary"></ref> צורה נשית של ארל לא התפתחה; במקום זאת, משתמשים ב-countess.

בעידן המודרני, תוארי ארל נוצרו בדרך כלל רק עבור בני משפחת המלוכה הבריטית. תואר הארל הלא-מלכותי האחרון, הארל מסטוקטון, נוצר ב-1984 עבור הרולד מקמילן, ראש הממשלה מ-1957 עד 1963.

==ראו גם==
* תה ארל גריי
* רוזן גריי

==קישורים חיצוניים==

==הערות שוליים==

קטגוריה:רוזנויות
חשיבה המצאתית (משחק מחשב)

חשיבה המצאתית המוכר גם בשם חשיבה המצאתית לכל המשפחה הוא משחק מחשב מסוג פאזל ולומדה שפותח על ידי חברת קומפדיה בשנת 1999 בהתאם לשיטת חשיבה המצאתית.

== משחקיות ==
המשחק המקורי מגיע כערכה מלאה המכילה ספר המסביר את עקרונות השיטה, ובהוצאות מאוחרות יותר הכיל דיסק הכולל רק קורס דיגיטלי. במשחק ישנו מדען חביב דמוי איינשטיין, המלמד את עקרונות השיטה וכן מציג את החידות והאתגרים שמוצבים בפנינו, במשחק לומדים על 4 עקרונות של השיטה: תכסיס ההיפוך, תכסיס ההכפלה, שיטת האיחוד ושיטת החלוקה. מיישמים אותם על 12 חידות שונות שכל אחת דורשת כיוון מחשבה שונה ומקורי על מנת להגיע לפתרון. לכל חידה יש פתרון אחד בלבד, ולכן כאשר מציעים פתרון שאיננו נכון, המשחק ינסה ליישמו, אך המדען יסביר מדוע נכשלנו, וייתן לשחקן לנסות שוב, לאחר מספר כישלונות או חוסר בפעולה על המסך, המשחק יציע רמז אחד, ולאחריו רמז נוסף. בין החידות אין קשר עלילתי, ולכן אין במשחק עלילה<ref></ref><ref></ref>.

=== חשיבה המצאתית למתקדמים ===
זוהי ערכה מורחבת שנמכרה יחד עם הגרסה הראשונה, והוא כלל הרחבה על עקרונות נוספים בשיטת חשיבה המצאתית והוא כיוון לקהל יעד שאוהב להעמיק מחשבה, גרסה זו של המשחק לא שווקה שוב לאחר המהדורה הראושנה.

== ביקורת ==
בביקורת למשחק במגזין קליק ניתן למשחק ציון של 4/5, הביקורת מציינת לשבח את הקורס והפירוט הרב, ומנגד מחסור בתרגילים. בשונה מרוב משחקי קומפדיה שפנו בעיקר לקהל יעד של ילדים ומתבגרים, על פי הביקורת:המשחק פונה דווקא למנהלים, סטודנטים, ואנשים שאוהבים להפעיל את הראש.<ref></ref>. על פי המצוין באריזה המשחק מיועד לכל שכבות הגיל החל מגיל 9.

== הערות שוליים ==

קטגוריה:משחקי הרפתקה ממוחשבים
קטגוריה:משחקי וידאו שפותחו בישראל
קטגוריה:משחקי וידאו בעברית
קטגוריה:משחקי וידאו משנת 1999
קטגוריה:קומפדיה
הבחירות הפרלמנטריות בפקיסטן (2024)

ב־8 בפברואר 2024 נערכו הבחירות ל, הבית התחתון של הפרלמנט הפקיסטני. שתי המפלגות הגדולות הן הליגה המוסלמית הפקיסטנית (N) בראשות נוואז שריף ומפלגת העם הפקיסטנית של . מפלגת של ראש הממשלה המודח עימראן ח'אן נשלל מעמדה כמפלגה ומועמדיה מתמודדים כעצמאיים.

בבחירות הקודמות, שנערכו ביולי 2018, ניצחה מפלגת פקיסטן טהרק-א-אנסאף, ומנהיגה עימראן ח'אן מונה לראש ממשלת פקיסטן.

ב־8 במרץ 2022 הודיעו מפלגות האופוזיציה על כוונתן לקיים הצבעת אי-אמון בח'אן, שאיבד את הרוב בפרלמנט הפקיסטני. ב־3 באפריל פיזר נשיא פקיסטן עאריף עלוי את הפרלמנט, בעקבות הצעתו של ח'אן, וסגן יושב ראש הפרלמנט ביטל את הצבעת האי־אמון. בעקבות כך היו צפויות להיערך בחירות בתוך שלושה חודשים מעת פיזור האספה. בית המשפט העליון של פקיסטן קבע כי דחיית ההצעה נעשתה שלא כדין, וב־10 באפריל הודח 2022 עימראן ח'אן מראשות ממשלת פקיסטן בהצבעת אי אמון בפרלמנט הפקיסטני. זאת לאחר שבעלי בריתו ומפלגה מרכזית שהייתה שותפה בקואליציה שלו נטשו אותו. שהבז שריף הושבע לראש הממשלה במקומו, אך מפלגתו של ח'אן החרימה את ישיבות הפרלמנט הפקיסטני וחבריה התפטרו במחאה.

ב־10 באוגוסט 2023 פוזרה האספה הלאומית של פקיסטן על ידי נשיא פקיסטן עאריף עלוי, בהתאם הבחירות היו אמורות להיערךעד ל־8 בנובמבר 2023 לכל המאוחר. עם זאת ועדת הבחירות של פקיסטן הודיעה כי לא תוכל לקיים בחירות עד פברואר 2024 עקב מפקד האוכלוסין שתוצאותיו נקבעו ב־5 באוגוסט 2023 ודרשו את קביעתם מחדש של מחוזות הבחירה.

במרץ 2024 האספה הלאומית של פקיסטן בחרה בשהבז שריף לראש ממשלת פקיסטן בראשות ממשלת קואוליציה.

== הערות שוליים ==

קטגוריה:פקיסטן: פוליטיקה
קטגוריה:בחירות 2024
אקי ודג מומלח

אקי ודג מומלח הוא המאכל הלאומי של ג'מייקה שמוכן עם אקי ודג בקלה מומלח.

== רקע ==
פרי האקי (Blighia sapida) הוא הפרי הלאומי של ג'מייקה.<ref name="Taffe2013"></ref> הוא הובא לאיים הקריביים מגאנה לפני 1725 מכיוון ש"אקי" הוא שם אחר לעם דובר שפת האקאן, האקיאם. שמו המדעי של הפרי מכבד את קפטן ויליאם בליי שלקח אותו מג'מייקה לגנים הבוטניים המלכותיים גני קיו, אנגליה בשנת 1793 והציג אותו למדע.<ref></ref> מכיוון שחלקים מהפרי רעילים, כמו קליפת הזרעים לפני פתיחת הקליפה בשלב ההבשלה, קיימות הגבלות משלוח בעת יבוא למדינות כמו ארצות הברית.<ref></ref> דג הבקלה המומלח, לעומת זאת, הוצג בג'מייקה להאכלת העבדים המשועבדים כמקור חלבון עמיד וזול.<ref></ref> במערב אפריקה, אקי משמש בעיקר כתרופה או מרכיב לסבון ואינו נצרך כמזון.<ref></ref>

== הכנה ==
כדי להכין את המנה, דג הבקלה המומלח מוקפץ עם אקי מבושל, בצל, פלפלי מצנפת סקוטית, עגבניות, ולאחר מכן מתובל בתבלינים כמו פלפל שחור ופפריקה.<ref name="Anderson2013"></ref> ניתן לקשט אותו בבייקון ועגבניות והוא מוגש בדרך כלל כארוחת בוקר לצד פרי עץ הלחם, לחם מבצק קשה, כיסונים או בננות ירוקות מבושלות.<ref name="Newton"></ref><ref name="DeMers2012"></ref>

אקי ודג מומלח ניתן לאכול גם עם אורז ואפונה או עם אורז לבן רגיל.<ref></ref><ref name="Lorren"></ref> כאשר משולבים תבלינים (בצל, אסקליון, טימין, שום) ודג מומלח עם אורז רגיל, המנה נקראת לעיתים קרובות "אורז מתובל", שיכולה להיות ארוחה בסיר אחד כולל האקי.<ref name="Coburn2017"></ref>

== בתרבות נפוצה ==
אקי ודג מומלח נחשבים כאמור למאכל הלאומי של ג'מייקה.<ref></ref> <ref></ref> <ref></ref> לפי עיתון הגרדיאן, האצן הג'מייקני יוסיין בולט נוהג לאכול אקי ודג מומלח לארוחת הבוקר.<ref></ref> שיר הלהיט של הארי בלפונטה משנת 1956 "Jamaica Farewell" מכריז: "Ackee rice, saltfish are nice".<ref></ref>

== לקריאה נוספת ==
* רשימת מנות ג'מייקניות
==קישורים חיצוניים==

== הערות שוליים ==

קטגוריה:מאכלים לאומיים
קטגוריה:מאכלי דגים
קטגוריה:מאכלי פירות
הדיוויזיה ה-81 (ארצות הברית)

הדיוויזיה ה-81 הייתה דיוויזיה של צבא ארצות הברית, אשר לחמה במלחמת העולם הראשונה ובמלחמת העולם השנייה, וקיימת כיום כדיוויזיית המוכנות ה-81.

==היסטוריה==
===מלחמת העולם הראשונה===
הדיוויזיה הוקמה באוגוסט 1917, ארבעה חודשים לאחר כניסתה של ארצות הברית למלחמת העולם הראשונה. רוב החיילים הגיעו מפלורידה, קרוליינה הצפונית וטנסי, והתאמנו בפורט ג'קסון. הדיוויזיה בפיקודו של צ'ארלס ג'סטין ביילי נשלחה לחזית המערבית כחלק מחיל המשלוח של ארצות הברית בפיקודו של ג'ון פרשינג. הדיוויזיה נחתה בצרפת בספטמבר=אוקטובר 1918, ולחמה במתקפת מז-ארגון, וב-11 ביוני 1919 הוחזרה לארצות הברית ופורקה. במהלך שירותה בצרפת ספגה הדיוויזיה ה-81 1,104 נפגעים: 195 הרוגים ו-909 פצועים.

===מלחמת העולם השנייה===
בשנת 1921 הוקמה הדיוויזיה מחדש כדיוויזיית מילואים, וביוני 1942 היא הופעלה מחדש. הדיוויזיה הועברה לזירת האוקיינוס השקט ב-3 ביולי 1944, ולחמה בקרבות אנגאור ופלליו. בתחילת פברואר 1945 הפליגה הדיוויזיה ה-81 לקלדוניה החדשה כדי לנוח ולהתאושש. במאי 1945, הדיוויזיה ה-81 נפרסה בפיליפינים כדי להשתתף במבצעים לטיהור האי לייטה, ולהתכונן לפלישה המתוכננת ליפן. לאחר תום מלחמת העולם השנייה, הדיוויזיה ה-81 נפרסה במחוז אאומורי ביפן כחלק מכוח הכיבוש של בעלות הברית. הדיוויזיה הושבתה ביפן ב-30 בינואר 1946. במהלך מלחמת העולם השנייה נהרגו 550 חיילים ונפצעו 2,462 מלוחמי הדיוויזיה.

===הקמה מחדש===
בשנת 1967 סמל שרוולי הכתף של הדיוויזיה הופעל מחדש לשימוש על ידי פיקוד צבא המילואים ה-81 (81st ARCOM). מ-1967 עד 1995, מרכז ה-ARCOM ה-81 היה באיסט פוינט, ג'ורג'יה, והוא פיקד ושלט על יחידות המילואים של הצבא בג'ורג'יה, קרוליינה הדרומית, פוארטו ריקו ובחלקים מקרוליינה הצפונית, פלורידה ואלבמה. במהלך אותה תקופה, ARCOM ה-81 היה אחראי על פריסת יחידות מילואים של צבא ארצות הברית לווייטנאם, דרום מערב אסיה והבלקן. ה-81 הועבר ב-1996 לבירמינגהם, אלבמה ואורגן מחדש כמפקדת התמיכה האזורית ה-81 (RSC) שהייתה אחראית לפיקוד ושליטה על כל יחידות המילואים של הצבא בדרום מזרח ארצות הברית ובפוארטו ריק.

בשנת 2003, ה-RSC ה-81 אורגנה מחדש כמפקדת הכוננות האזורית ה-81 (RRC), אך שמרה בעיקרה על אותה משימה כמו קודמתה. בספטמבר 2008, ה-RRC ה-81 הושבת בברמינגהם, אלבמה. במקומו, הופעל מחדש פיקוד תמיכה אזורי 81 (RSC) בפורט ג'קסון, קרוליינה הדרומית. בניגוד ליחידות הקודמות שלו, ל-RSC ה-81 החדש הייתה משימה שונה מהותית. הוסרה ממנו האחריות למאות יחידות של יחידות השכרת כוחות (TPU) וחיילים. במקום זאת, ה-RSC ה-81 סיפק תמיכה במבצעי בסיס (BASOPS) ל-497 יחידות מילואים של הצבא בתשע מדינות בדרום מזרח ארצות הברית ופוארטו ריקו ואיי הבתולה של ארצות הברית. על ידי אספקת השירותים והשירותים החיוניים ללקוח, ה-RCS ה-81 נועד לעזור לפקודות המבצעיות, הפונקציונליות וההדרכה (OF&T) הנתמכות להתמקד במשימת הליבה שלהם ביחידה ובסופו של דבר לעמוד בדרישות הכוח למפקדים ולוחמים בעולם. בשנת 2018, ה-RSC ה-81 סומנה מחדש באופן זמני כדיוויזיית המוכנות ה-81, ונועד לקבל אחריות נוספת מפיקודים תפקודיים אחרים של מילואים של הצבא בנוסף למשימת BASOPS המתמשכת.

ב-1 באוקטובר 2018, ה-RSC ה-81 אורגן מחדש באופן רשמי כדיוויזיית המוכנות ה-81 (USAR).

==קישורים חיצוניים==

81
81
81
R (מחלקת סיבוכיות)

בתורת החישוביות והסיבוכיות, המחלקה R (מאנגלית: Recursive) היא מחלקה אשר מכילה את כל בעיות ההכרעה אשר ניתנות לפתירה על ידי מכונת טיורינג ואשר מהווה קבוצה של כלל השפות הרקורסיביות (אשר מכונות גם שפות כריעות).

== הגדרה שקולה ==
המחלקה R שקולה לקבוצת כל הפונקציות בנות-חישוב כך ש:
* בעיית הכרעה נמצאת ב-R אם ורק אם הפונקציה המציינת היא בת-חישוב.
* פונקציה שלמה היא בת-חישוב אם ורק אם הגרף שלה נמצא ב-R.

== סגירות המחלקה לפעולות ==
המחלקה R סגורה לפעולות הבאות: איחוד, חיתוך, משלים, שרשור, היפוך וכוכב קלין.

== יחסים בין המחלקה למחלקות אחרות ==
מכיוון שניתן להכריע כל בעיה שקיימת לה מכונת טיורינג מקבלת (כלומר מכונת טיורינג שעונה כן אם התשובה היא כן) וכן מכונת טיורינג דוחה (כלומר מכונת טיורינג שעונה לא אם התשובה היא לא), אזי בעזרתן ניתן לבנות מכונת טיורינג אשר מכריעה את הבעיה ולכן המחלקה R מוגדרת להיות החיתוך בין המחלקות RE ו-coRE, דהי, <math>R = RE \cap coRE</math>.

== לקריאה נוספת ==
* 

== קישורים חיצוניים ==
* 

קטגוריה:מחלקות סיבוכיות
קוליץ'

בבושקה עם לחם קוליץ' וביצי פסחא צבעוניות, אזור סטברופול, רוסיה]]
איור זה מאת [[איוואן יאקובלביץ' ביליבין מרוסיה משתמש באורתוגרפיה בשפה הרוסית הישנה שניתן לתרגם לביצוע מודרני בנוסח "העיר קוליץ' עומדת, מפארת את עצמה; משבחת את עצמה על ערים אחרות; אין מקום טוב יותר ממני! כי אני כולי טבורוג ובצק! Х וה-В הם עבור Христос воскрес ("המשיח קם")]]
קוליץ (ברוסית: Кулич) הוא השם הרוסי ללחם פסחא. אצל הסלאבים המזרחיים דוברי הרוסית, הלחם החגיגי שהוגש במועד זה היה עגול וגבוה, ומעליו עוצבו עיטורי בצק.

== מאפיינים ==
הצורה הגלילית של העוגה קשורה לנוהג הכנסייה של אפיית ארטוס ("כיכר מחמצת", "לחם"). מסורת לחם הפסחא התפשטה בתרבויות שהיו קשורות לאימפריה הביזנטית ומהווה חלק תרבותי מסורתי של מדינות עם אוכלוסייה נוצרית אורתודוקסית. הוא נאכל במדינות כמו רוסיה, בלארוס, אוקראינה, רומניה, ארמניה, גאורגיה, מולדובה, מקדוניה הצפונית וסרביה.<ref></ref> <ref></ref> <ref></ref> קוליץ' הוא גרסה של לחמי פסחא (מכונה פאסקה) ומייצגת לא רק את חג הפסחא אלא גם את האביב.<ref></ref> חג הפסחא הוא חגיגה חשובה מאוד במדינות מזרח אירופה, אפילו יותר חשובה מחג המולד.<ref></ref>

== הכנה ==
באופן מסורתי, לאחר טקס חג הפסחא, הקוליץ', שהוכנס לסל ומקושט בפרחים צבעוניים, מבורך על ידי הכומר. קוליץ' מבורך נאכל לפני ארוחת הבוקר כל יום. כל שארית קוליץ' שלא מברכים אותה אוכלים עם פאסקה לקינוח.

קוליץ' נאפה בתבניות גבוהות וגליליות (כמו קופסאות קפה או מיץ פירות). כאשר מתקרר, הקוליץ' מעוטר בציפוי לבן (שמטפטף מעט לאורך הצדדים) ובפרחים צבעוניים. מבחינה היסטורית, הוא הוגש לעיתים קרובות עם פאסקה גבינה הנושאת את הסמל ХВ (מברכת הפסחא המסורתית של Христос Bоскрес - Khristos voskres, "ישו קם").

קוליץ' נאכל רק בין חג הפסחא (העתקת חג הפסח עם משמעות אחרת) לבין חג הפנטקוסט (העתקת חג השבועות עם משמעות אחרת).<ref>Dee, Aliza. </ref>

המתכון של קוליץ' דומה לזה של הפנטונה (panettone) האיטלקי, אבל הוא צפוף יותר ולכן שוקל הרבה יותר.

== גלריה ==
<gallery>
קובץ:Russian_paska_bread_Kulich_without_frosting_and_crumbles_Русская_пасха_Кулич_пасхальный_хлеб_без_глазури.jpg|טקסט=Russian paska bread Kulich without frosting and crumbles|לחם פאסקה רוסי קוליץ' ללא ציפוי ופירורים
קובץ:Смукрович_Освящение-куличей_1901.jpg|טקסט=A painting of people with Easter fare|ציור של אנשים עם ארוחת חג הפסחא
קובץ:Orthodox_sacrified_of_Easterfood.JPG|טקסט=Orthodox Church of Rome priest (second from right) blesses paschal (Easter) foods including kulichs, eggs, and wine|כומר הכנסייה האורתודוקסית של רומא (שני מימין) מברך על מאכלי פסחא, כולל מאכלי לחם, ביצים ויין
קובץ:Russian_paska_bread_Kulich_Русская_пасха_Кулич_пасхальный_хлеб.jpg|טקסט=Kulich shares the same name as a place in Iran|קוליץ' חולק את אותו שם כמו המקום באיראן
קובץ:Pääsiäiskakut.jpg|טקסט=Kulich|קוליץ'
</gallery>

== לקריאה נוספת ==
* קוזונאק
* רשימת לחמים מתוקים
* פנטונה
* פאסקה (לחם)
* פינקה 
* ביצת פסחא
* סטולן

== קישורים חיצוניים ==

* [http://msk.sweetmarin.ru/news/inform/retsept-kulicha/ מתכון קוליץ' (ברוסית, עם תמונות)]
== הערות שוליים ==

קטגוריה:המטבח הסובייטי
קטגוריה:המטבח הרוסי
קטגוריה:קינוחים
קטגוריה:פסחא
טורא (צור)

טוּרָא (בערבית: طورا) הוא כפר שיעי קטן בנפת צור שבמחוז דרום לבנון, השוכן תשעה קילומטרים צפונית־מזרחית לצור, בגובה של כ-400 מטר מעל פני הים. בסמוך לכפר שוכנת העיירה עבאסיה ממערב, והכפרים: דיר קאנון א-נהר ממזרח, מערכה וטיר דיבא מדרום ו מצפון.

== אטימולוגיה ==
לפי אדוארד הנרי פאלמר שביקר במקום, השם תורא קשור ל"מים זורמים".<ref name=":0">פאלמר כתב את השם באיות שונה מהשם הנוכחי: تورا = תורא (ולא: طورا)</ref>

לפי זאב וילנאי, בארמית ובערבית, פירוש המלה טורא הוא הר.<ref></ref><ref></ref>

== היסטוריה ==
בספרם משנת 1881, כתבו החוקרים הוריישו קיצ'נר וקלוד קונדר (לאחר ביקורו של החוקר הצרפתי ויקטור גרן) ש.

== נתונים על הכפר ==
שטחו של הכפר הוא 2.009 דונם,<ref name=":1"></ref> ואוכלוסייתו מונה כ־3,000 תושבים.<ref name=":1" />

== הערות שוליים ==

קטגוריה:מחוז דרום לבנון: יישובים
סלט סניקרס

סלט סניקרס (באנגלית: Snickers salad) הוא סלט קינוח המורכב מתערובת של חטיפי סניקרס, תפוחי גראני סמית', ציפוי קול ויפ או תוספת מוקצפת, ולעיתים קרובות הפודינג מוגש בקערה.<ref></ref><ref name="Things to Do"></ref>

== מאפיינים ==
המאכל הוא מרכיב עיקרי במסיבות במערב התיכון העליון של ארצות הברית, שם הוא פופולרי לצד מה שנקרא "אורז מהולל" , סלט ווטרגייט, "סלט ג'לו" ומנות חמות. הסלט נכלל לפעמים בספרי הבישול של הכנסייה.<ref name="Cafe Wisconsin"></ref>

== הכנה ==
סלט סניקרס קל להכנה. המרכיבים פשוט נקצצים ומשולבים.<ref></ref> לגבי "האם זה סלט או קינוח", הדעה הרווחת אומרת שזה תלוי באיזה קצה של השולחן הוא יושב.

יש לו מרקם די ייחודי בהיותו דביק, ופריך. ידוע כי גושים נתקעים בשיניים. תכונה זו הופכת את חווית האכילה שלו למפלגת.

המתכון לסלט סניקרס נכלל במאמר מ-2009 "סלטים ראויים לפיקניק בכנסייה" ב"אינדיאנפוליס סטאר". המחבר כתב כך: "למרות כל מה שיגידו כל ספרי הבישול של הקהילה והכנסייה שלי, אינני חושב שאפשר לקרוא לדבר כלשהו עם מרשמלו בשם סלט".

== לקריאה נוספת ==
* סלו שוקולד
* רשימת סלטים

== הערות שוליים ==

קטגוריה:סלטים
קטגוריה:המטבח האמריקאי: קינוחים
טושונקה

טושונקה (ברוסית: тушёнка, מ-тушение, "סופה") הוא בשר מבושל משומר פופולרי במיוחד ברוסיה ובמדינות אחרות של הגוש המזרחי לשעבר.

== מאפיינים ==
המאכל הפך לשם נפוץ לסוגים שונים של בשר מבושל משומר, שלא כולם תואמים את תקני GOST (ברוסית: ГОСТ - תקן לאומי של ברית המועצות) המחמירים.

ניתן להשתמש בטושונקה ולשמר במצבים קיצוניים, ולכן הוא חלק מאספקת המזון הצבאי בחבר המדינות.<ref>Gordon Rottman - Soviet Rifleman 1941-45 2007 Page 42 "Much of the field ration was bread, canned meats, and fresh and preserved vegetables. Dried peas were issued in packaged blocks. Black rye bread was baked in regimental bakeries. Tinned meats included tushonka (stewed pork or beef- ..."</ref> עבור אנשי ברית המועצות בזמנו, טושונקה היה חלק מאספקת מזון של הכוחות המזוינים של ברית המועצות וגם של התיירות. בתקופות קיצוניות מסוימות ניתן היה לקנות אותו רק עם תלושי מזון.<ref>Grover J. Sims -Meat and meat animals in World War II 1951 - Page 80 "The CCC also bought beef Tushonka for lend-lease shipment to Russia. Purchases, however, did not begin until 1944. Contracts let in that year totaled 34 million pounds; in 1945 purchases were slightly less. Beef Tushonka is prepared in the ..."</ref>

== המאכל ==
בניגוד למוצרי בשר משומר מערביים רבים, לטושונקה יש חתיכות נפרדות, נתחי בשר. הוא מעורבב עם שומן חזיר וג'לי. זה קרוב יותר ל־holodets, ולא ל-hash או ל-bully beef או ללוף.

התווית тушёнка (טושונקה) נפוצה לסוגים זולים יותר של שימורי בשר, מלאים בג'לי ואולי משתמשים בהם בחלקי פנים במקום בבשר. ניתן למצוא טושונקה באיכות גבוהה כפחיות של התוויות govyadina ("בקר") או סווינינה ("חזיר"). בטושונקה הממוצעת, היחס בין בשר לשומן חזיר+ג'לי קרוב ל-50:50.

== מנות עם טושונקה ==
מתכונים רוסיים מודרניים פשוטים לטושונקה כוללים וריאציה של מקרוני פו-פלוטסקי ("פסטה בסגנון חיל הים"). הוא מורכב מפסטה ומכל סוג של טושונקה, מעורבב ביחס של 1:1.

== קישורים חיצוניים ==

* [http://journal.media-culture.org.au/index.php/mcjournal/article/viewArticle/299 טושונקה: טיפוח הטעם הסובייטי שלאחר המלחמה]

== הערות שוליים ==

קטגוריה:ברית המועצות: צבא וביטחון
קטגוריה:המטבח הסובייטי
קטגוריה:המטבח הרוסי
קטגוריה:מאכלי בשר
החפירה (סרט)

החפירה (באנגלית: The Dig) הוא סרט דרמה בריטי משנת 2021 בבימויו של סיימון סטון, עם קארי מאליגן ורייף פיינס בתפקידים הראשיים.

התסריט מבוסס על רומן בשם זה מאת ג'ון פרסטון משנת 2007 המתאר את החפירות הארכאולוגיות בסאטון הו בשנת 1939.

הסרט היה מועמד לפרס באפט"א לסרט הבריטי הטוב ביותר, פרס באפט"א לתסריט המעובד הטוב ביותר, פרס בפט"א לעיצוב האמנותי הטוב ביותר, פרס באפט"א לעיצוב התלבושות הטוב ביותר ופרס באפט"א לאיפור ועיצוב השיער הטוב ביותר.
==תקציר העלילה==
אדית פריטי (קארי מאליגן) היא אלמנה אמידה שגרה עם בנה רוברט (ארצ'י ברנס) בבית אחוזה גדול בסאטון הו ליד וודברידג' (Woodbridge) במחוז סאפוק. בשטח האחוזה יש מספר רוגמים והיא שוכרת את שירותיו של בזיל בראון (רייף פיינס) כדי שיחפור שם. לאחר ויכוח על משכורתו הוא מתחיל לחפור. לבראון אין השכלה אקדמית והוא מציג את עצמו כחופר ולא כארכאולוג.

בראון מתחיל לחפור ובאחד הימים קורית התמוטטות בחפירה והוא נקבר אך נמצא מעולף על ידי עובדי האחוזה. הוא מתיידד עם אדית ובנה אבל ממשיך לשמור אמונים לאשתו מיי (מוניקה דולן).

אדית מצרפת לצוות את בן דודה רודר לומקס (ג'וני פלין) כן מצטרף הארכאולוג צ'ארלס פיליפס (קן סטוט) מאוניברסיטת קיימברידג' והארכאולוגית פגי פיגוט (לילי ג'יימס) עם בעלה סטיוארט (בן צ'פלין). פיליפס טוען שהאזור והממצאים שייכים למדינה. במקום הם מוצאים מטבעות מהשושלת המרובינגית ואוצרות רבים סביב תא ששימש מקום קבורה לאחד מהמלכים האנגלו-סקסים.

בין פגי לרורי מתפתח רומן אך רורי מתגייס ל-RAF והיא נפרדת ממנו בצער.

בית המשפט קובע כי הממצאים הארכאולוגים שייכים לאדית פריטי אך היא מוותרת ותורמת אותם למדינה.

לבסוף נכתב כי אדית מתה ב-1942 והממצאים הוסתרו בתחנת רכבת בתקופת מלחמת העולם השנייה והועברו אחר כך לתצוגה במוזיאון הבריטי.

==צוות השחקנים==
{| class="wikitable"
|-
!שם השחקן/ית
!שם הדמות
!הערות
|-
|קארי מאליגן
|אדית פריטי
|
|-
|רלף פיינס
|בזיל בראון
|
|-
|לילי ג'יימס
|פגי פיגוט
|
|-
|ג'וני פלין
|רורי לומקס
|
|-
|בן צ'פלין
|סטיוארט פיגוט
|
|-
|קן סטוט
|צ'ארלס פיליפס
|
|-
|מוניקה דולן
|מיי בראון
|
|-
|ארצ'י ברנס
|רוברט פריטי
|
|-

|}

==קישורים חיצוניים==
* 

*[https://www.youtube.com/watch?v=JZQz0rkNajo קדימון לסרט החפירה], באתר יוטיוב
*[https://www.youtube.com/watch?v=2RUu_pVwirg מאחורי הקלעים של החפירה], באתר יוטיוב

קטגוריה:סרטי 2021
קטגוריה:סרטים אמריקאיים
קטגוריה:סרטים באנגלית
קטגוריה:נטפליקס: סרטים
קטגוריה:סרטי דרמה אמריקאיים
קטגוריה:סרטים המבוססים על סיפור אמיתי
קטגוריה:סרטים מבוססי ספרים
פישמניה

פישמניה (בטורקית: Pişmaniye; בבוסנית: Ćetenija) הוא ממתק טורקי ובוסני של חוטים עדינים המיוצר על ידי ערבוב קמח קלוי בחמאה לסוכר משוך. לפעמים מקשטים אותו בפיסטוק טחון. על אף שלעיתים משווים אותו לצמר גפן מתוק, גם המרכיבים וגם אופן ההכנה שונים באופן משמעותי.

עד לאחרונה נהגו להכין את הפישמניה בבית ברוב אזורי טורקיה, אך מסורת זו נעלמת כעת במהירות.<ref>Üçer, Müjgan (1992). Sivas Halk Mutfağı. Sivas, 71-72</ref> כיום תהליך הייצור ממוכן חלקית.<ref>Yıldırım, Renan, "Ağızda Dağılan Lezzet Pişmaniye", Skylife, February 2003</ref>

== שמות חלופיים ==
ישנם שמות טורקיים רבים ושונים למאכל הזה, המשמשים במחוזות שונים, כשהנפוצים ביותר הם:
* tel helva
* çekme helva
* tel tel
* tepme helva
* keten helva

== מקור ואטימולוגיה ==
ההתייחסות הטורקית המוקדמת ביותר לפישמניה היא מתכון מאת Şirvani,<ref>Şirvani, Muhammed bin Mahmud, 15. Yüzyıl Osmanlı Mutfağı, eds. Mustafa Argunşah and Müjgan Çakır, Istanbul:Gökkubbe Yayınları, 2005, 126-127; Priscilla Mary Işın, Gülbeşeker, Türk Tatlıları Tarihi, İstanbul:Yapı Kredi Yayınları, 2008, 191-192</ref> רופא שכתב במהלך שנות ה-30 של המאה ה-14. הצורה הפרסית pashmak, הקשורה ל-paşmīna ול-paşm, מקור השם הטורקי pişmaniye,<ref name="Nişanyan"></ref> מופיע בשירתו של המשורר האיראני אֶבו אישאק, המכונה גם בושאק (נפטר ב-1423 או ב-1427).<ref>Ahmed Cavid, Tercüme-i Kenzü'l-İştiha, eds. Seyit Ali Kahraman, Priscilla Mary Işın, İstanbul:Kitap Yayınevi, 2006, 22, 98</ref> "פַּשְם" בפרסית פירושו צמר, ו"פשמק" פירושו דמוי צמר.

תיאוריה נוספת היא שייתכן שהוא ממקור קופטי מהמלים "ⲡⲏⲥ-pis", <ref>Moawad Dawood Coptic dictionary, P:293b</ref> שפירושה "לערבב קמח עם שומן", ו"ⲛⲏⲓⲛⲓ: נאני או מאני",<ref>Moawad Dawood Coptic dictionary, P:206a</ref> שפירושו "דבש".

הממתק היה נפוץ במצריים, שם קראו לו "halawat sha'ar" "حلاوة شعر", שפירושו "ממתק שיער".

== לקריאה נוספת ==
* סוטרפני
* סואן פאדי, ממתק הודי דומה
* פשמק
* ממתק "זקן הדרקון"

== קישורים חיצוניים ==

* [https://www.youtube.com/watch?v=-IMxl5GMo20 סרטון של טכניקה מסורתית בעבודת יד] שצולמה בבזאר
* [https://www.youtube.com/watch?v=yM1gvS3_GVo הדגמה של ציוד ממוכן מודרני] בייצור פיסמניה

== הערות שוליים ==

קטגוריה:ממתקים
קטגוריה:המטבח הטורקי: קינוחים
Sweet Caroline

"Sweet Caroline" (בעברית: "קרוליין המתוקה") הוא שיר שנכתב והולחן על ידי הזמר האמריקני ניל דיאמונד. השיר פורסם לראשונה בחודש מאי 1969.

== היצירה ==
בראיונות שהעניק במשך השנים טען דיאמונד כי את ההשראה לכתיבת השיר קיבל מתמונתה של קרוליין, ביתו של ג'ון קנדי שהייתה בת 11 שנים באותה העת, שהופיעה בלווית הוריה על שער מגזין כאשר היא רוכבת על סוס. דיאמונד אף ביצע את השיר לכבודה בחגיגות יום הולדתה החמישים. לעומת זאת ובהזדמנות אחרת טען כי השיר נכתב על אשתו באותה העת מרסיה, אך הוא השתמש בשם אחר על מנת להתאימו ללחן.

מייד לאחר פרסומו הגיע השיר למקום הרביעי ברשימת מאה השירים הגדולים של המגזין בילבורד וזמן קצר לאחר מכן למעמד של סינגל זהב לאחר שהגיע למכירות של מיליון עותקים.
בנוסף לצלחתו המסחרית זכה השיר גם לשבחי הביקורת. הוא כונה על ידי המבקרים "בלדת אהבה חושנית המתנחשלת בגלים של חום ועוצמה".

במהלך השנים זכה השיר לגרסאות כיסוי רבות מהן ליריות שקטות או בלווי תזמורות גדולות ובביצועם של גדולי האומנים ובהם פרנק סינטרה, אלוויס פרסלי, רובי ויליאמס ואחרים.

== השמעה באירועים המוניים ==
במהלך השנים ובעיקר מתחילת המאה ה-21, רכש לו השיר מעמד מיוחד כאשר החל להיות מושמע ומושר באירועי ספורט המוניים ובהשתתפות פעילה ונלהבת של קהל הצופים.
קבוצת הפוטבול קרוליינה פנתרס ההחלה להשמיע את השיר לכבוד ניצחונות הבית שבהן זכתה משנת 1996.
קבוצת הבייסבול בוסטון רד סוקס החלה להשמיע את השיר במשחקיה החל משנת 1997.
קבוצת הפוטבול של אוניברסיטת איווה משמיעה את השיר לכבוד ניצחונותיה החל משנת 2006
קבוצת הפוטבול של אוניברסיטת פיטסבורג משמיעה את השיר כעידוד בין הרבע השלישי לרביעי במשחקי הבית שלה החל משנת 2008.
בשנת 2020 הושמע השיר לכבוד ניצחונו של טייסון פיורי בקרב האיגרוף בו ניצח בנוק אאוט את דאונטי וילדר.
נבחרת צפון אירלנד בכדורגל משתמשת בשיר כהמנון לא רשמי שלה החל משנת 2005. משנות העשרה של המאה ה-21 השתמשו בשיר לעידוד הקהל קבוצות רבות בליגת הכדורגל האנגלית ומשנת 2021 החלו גם נבחרות הגברים והנשים של אנגליה בכדורגל להשמיע אותו כשיר עידוד במשחקיהן. מתחילת העשור השני של המאה ה-21 הפך השיר לפופולרי כמעט בכל אירוע ספורט המוני בעולם ובעיקר במשחקי כדורגל וטניס שבה הושמע לראשונה לכבודה של הטניסאית קרוליין ווזניאקי לאחר ניצחונה באליפות אוסטרליה בשנת 2018.
השיר הוא אחד האהובים והמושמעים בהשתתפות פעילה של הקהל בפסטיבל האוקטוברפסט במינכן.

== הכרה ==
בשנת 2019 הוכר השיר כנכס תרבותי היסטורי ראוי לציון ושימור על ידי ספריית הקונגרס.

== קישורים חיצוניים ==

*[https://www.youtube.com/watch?v=4F_RCWVoL4s הגרסה המקורית לשיר]
*https://www.theguardian.com/world/2007/nov/21/usa.musicnews
*https://www.songfacts.com/facts/neil-diamond/sweet-caroline

קטגוריה:שירי 1969
קטגוריה:שירים באנגלית